Diari Oficial de la Generalitat Valenciana


Sumari del DOGV 7052, del 24-06-2013 (2013/6474)

ORDE 20/2013, de 14 de juny, de la Conselleria d'Economia, Indústria, Turisme i Ocupació, per la qual es convoquen les ajudes per a les entitats intermèdies en matèria de comerç i artesania per a l'exercici 2013.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7052

Data del DOGV
:   24-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6474


Data del document
:   14-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 20/2013, de 14 de juny, de la Conselleria d'Economia, Indústria, Turisme i Ocupació, per la qual es convoquen les ajudes per a les entitats intermèdies en matèria de comerç i artesania per a l'exercici 2013. [2013/6474]  
La Llei 38/2003, de 17 de novembre, General de Subvencions, establix en l'article 23 que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent.  
L'Orde 8/2013, de 4 d'abril, de la Conselleria d'Economia, Indústria, Turisme i Ocupació, publicada en el Diari Oficial de la Comunitat Valenciana número 7002, de 12 d'abril de 2013, establix les bases reguladores per a la concessió d'ajudes en matèria de comerç i artesania.  
  
La col·laboració amb les associacions empresarials i altres entitats intermèdies és un element fonamental per a la millora de la competitivitat de les pimes comercials i artesanes, ja que permet implementar polítiques i aglutinar els esforços que es realitzen amb esta finalitat.  
  
Per mitjà d'esta orde es convoquen, per a l'exercici 2013, les ajudes en matèria de comerç i artesania, destinades a incrementar la competitivitat, la innovació i la qualitat en estos sectors econòmics, a través del foment de la millora de la gestió, promoció, dinamització, informació, formació, estudis i prestació de servicis a les pimes vinculades, d'acord amb l'article 5 de l'Orde 8/2013, de 4 d'abril, de la Conselleria d'Economia, Indústria, Turisme i Ocupació.  
  
Esta convocatòria queda sotmesa, en tot allò que siga procedent, a la Llei 38/2003, de 17 de novembre, General de Subvencions, i al Reial Decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 45 i següents del Text Refós de la Llei d'Hisenda Pública de la Generalitat Valenciana.  
  
Per això, i en virtut de les facultats que em conferix l'article 28 de la Llei 5/1983, de 30 de desembre, del Govern Valencià, i l'article 47 del Text Refós de la Llei d'Hisenda Pública Valenciana,  
  
  
ORDENE  
  
TÍTOL I  
Disposicions generals  
  
Article 1. Objecte  
És objecte d'esta orde convocar, en règim de concurrència competitiva, les subvencions per a l'exercici 2013 en matèria de comerç i artesania, destinades a incrementar la competitivitat, la innovació i la qualitat en estos sectors econòmics, a través de la millora de la gestió, promoció, dinamització, informació, formació, estudis i prestació de servicis a les pimes, a través de les seues entitats intermèdies, d'acord amb l'Orde 8/2013, de 4 d'abril, de la Conselleria d'Economia, Indústria, Turisme i Ocupació, per la qual s'establixen les bases reguladores per a la concessió d'ajudes en matèria de comerç i artesania, publicada en el Diari Oficial de la Comunitat Valenciana número 7002, de 12 d'abril de 2013.  
  
  
Article 2. Beneficiaris i requisits per a sol·licitar la subvenció  
1. Poden accedir a les ajudes els beneficiaris previstos en el punt 2 de l'article 2 de les bases reguladores referenciades que complisquen els requisits establits en esta convocatòria per a cada tipus d'ajuda.  
  
2. Les ajudes concedides en virtut d'esta convocatòria estan sotmeses al règim de minimis regulat pel Reglament (CE) núm. 1998/2006, de la Comissió, de 15 de desembre de 2006 (DOCE L 379, 28.12.2006), pel qual els és d'aplicació el que establix el punt 2 de l'article 1 de les bases reguladores.  
3. No es computaran com a gastos elegibles els següents:  
- Els premis consistents en elements inventariables.  
- La resta de premis que no estiguen protocol·litzats davant de notari.  
- Els premis que no complisquen la normativa vigent en matèria fiscal.  
- Els trofeus, insígnies o plaques commemoratives.  
- Els viatges, allotjament, menjars i gastos de representació de membres de l'entitat sol·licitant de l'ajuda.  
- Els gastos produïts en gales i altres esdeveniments.  
4. Quant a les definicions que s'empren en els títols II i III d'esta orde, caldrà ajustar-se a les disposicions de l'article 4 de les bases reguladores.  
  
Article 3. Sol·licitud de la subvenció, documentació addicional i termini de presentació  
1. La sol·licitud de subvenció es presentarà, amb l'annex corresponent, segons l'ajuda sol·licitada, de la forma descrita en l'article 6.2 de les bases reguladores. La informació d'esta convocatòria i els impresos normalitzats de sol·licitud estaran disponibles en el web de la Generalitat (), a partir de la seua publicació en el Diari Oficial de la Comunitat Valenciana.  
2. A més de la documentació relacionada en les bases reguladores, article 6.3, apartats a, b, c, d, e, f, g, h, i, j, l, m i p, el sol·licitant haurà d'aportar la documentació i informació que es detalla en cada ajuda juntament amb:  
- Còpia de l'acord, vigent, de col·laboració amb la corporació local, si és el cas, a què fa referència l'article 7.3.b de les bases reguladores.   
  
3. Els models de sol·licitud, annexos i declaracions responsables consten en els annexos d'esta convocatòria.  
4. El termini de presentació de sol·licituds serà de quinze dies naturals i s'iniciarà l'endemà de la publicació en el Diari Oficial de la Comunitat Valenciana.  
  
Article 4. Criteris i comissió de valoració  
1. Els criteris de valoració seran els fixats en l'article 7.3 de les bases reguladores.  
2. La comissió de valoració estarà formada pel subdirector general de Comerç i Consum, els tres caps dels servicis territorials de Comerç i Consum i el cap del Servici de Promoció del Comerç i Artesania, que actuarà com a secretari.  
  
Article 5. Instrucció, resolució, termini per a resoldre, notificació i recursos  
1. Els òrgans competents per a la instrucció i resolució del procediment seran els establits en els articles 8 i 9.3 de les bases reguladores i en el vigent Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació.  
2. La intensitat de l'ajuda podrà arribar fins al 100 % del pressupost incentivable amb els límits, en percentatge i import, que en cada cas s'especifiquen.  
3. El procediment de concessió de les subvencions es tramitarà en règim de concurrència competitiva, de la forma descrita en l'article 9.1 de les bases reguladores.  
4. La notificació de la resolució, que posa fi a la via administrativa, s'efectuarà de la forma i en els terminis fixats en l'article 9 de les bases esmentades, en què també s'expressa el règim de recursos aplicable.  
  
  
Article 6. Finançament de les ajudes  
La concessió de les ajudes previstes en esta orde es finançarà a càrrec de la secció 11, programa 761.10, Ordenació i Promoció Comercial, de la Llei 11/2012, de 27 de desembre, de Pressupostos de la Generalitat per a l'exercici 2013, a través de les línies i pels imports globals màxims que s'indiquen a continuació:  
  
Capítol IV  
1. Línia T8009, «Àrees urbanes d'excel·lència comercial»:  
a) Ajudes previstes en el títol II, capítol I, per un import global màxim de 150.104,12 euros.   
b) Ajudes previstes en el títol II, capítol II, per un import global màxim de 30.000,00 euros.  
c) Ajudes previstes en el títol II, capítol III, per un import global màxim de 40.000,00 euros.  
2. Línia T5799, «Accions de millora de la qualitat en el comerç, emprenedoria i continuïtat empresarial», ajudes previstes en el títol II, capítol IV, per un import global màxim de 40.000,00 euros.   
  
3. Línia T0135, «Foment de l'artesania, transferències corrents», ajudes previstes en el títol III, per un import global màxim de 100.000,00 euros.  
  
Article 7. Compatibilitat de les ajudes, obligacions dels beneficiaris i justificació dels gastos  
1. Les ajudes establides en esta orde són compatibles entre si.  
  
2. Serà obligació dels beneficiaris acreditar les disposicions de l'article 13 de les bases reguladores, de la forma prevista en el seu article 12.  
  
Article 8. Efecte  
Esta orde produirà efecte des de l'endemà de la publicació en el Diari Oficial de la Comunitat Valenciana.  
  
TÍTOL II  
Àrees urbanes d'excel·lència comercial  
  
CAPÍTOL I  
Gerència de centres urbans  
  
Article 9. Condicions i documentació addicional  
1. Poden accedir a les ajudes previstes en este capítol les associacions empresarials i les fórmules de comerç associat o integrat d'àmbit local, sempre que la població del municipi supere els 30.000 habitants segons el cens de població publicat per l'Institut Nacional d'Estadística, amb data 1 de gener de 2012.  
2. L'entitat gestora del centre comercial urbà ha de comptar amb un gerent professional, contractat amb anterioritat a la publicació d'esta convocatòria i comptar almenys amb 100 empreses associades.  
3. A més de la documentació general esmentada en el títol I d'esta orde, caldrà adjuntar la sol·licitud de la documentació següent:  
a) Contracte del gerent.  
b) Contracte de lloguer del local en què s'ubique la gerència, quan se sol·licite ajuda per este concepte.  
c) Bateria d'indicadors de caràcter econòmic i sociodemogràfic referits a l'àrea d'actuació de la gerència del centre urbà.  
  
Article 10. Accions i quanties susceptibles de suport  
1. Les ajudes es destinaran a la realització de les accions següents:   
a) Suport a l'estructura de la gerència del centre urbà. Per este concepte es podran subvencionar les percepcions salarials dels treballadors dedicats a estes funcions, així com la quota empresarial de les cotitzacions a la Seguretat Social i els gastos de lloguer del local en què s'ubique la gerència.  
b) Accions de comunicació, publicitat i imatge del centre urbà.  
  
c) Actuacions de fidelització del consumidor i promoció de productes i servicis.  
d) Accions d'animació comercial i accions efímeres d'atracció comercial.  
e) Captació de nous associats.  
f) Accions per a la millora de la gestió mediambiental.  
2. Les ajudes podran arribar fins al 70 % del pressupost elegible, amb un límit per entitat de 15.000,00 euros.  
  
CAPÍTOL II  
Activitats d'informació  
  
Article 11. Condicions i documentació addicional  
1. Poden accedir a estes ajudes les associacions de comerciants i les fórmules de comerç associat o integrat per a la realització d'accions informatives que versen sobre temes monogràfics que aborden aspectes fonamentals de la distribució comercial.  
2. Pot presentar-se per cada entitat un màxim d'una sol·licitud per a la realització d'este tipus d'accions. En el cas que el nombre de sol·licituds presentades per alguna fóra superior, únicament s'avaluarà la presentada en primer lloc i es procedirà sense més tràmit a l'arxivament de les altres sol·licituds.  
3. En la memòria que s'adjuntarà a la sol·licitud figurarà el programa de l'acció que es vol desplegar, l'horari, les dates previstes de realització, la localitat i els destinataris a qui es dirigix. Així mateix, el pressupost de l'acció haurà de detallar el nombre d'hores de participació de cada conferenciant o moderador i el seu cost unitari.  
  
Article 12. Accions i quanties susceptibles de suport  
1. Seran subvencionables els gastos que es produïsquen pels conceptes següents:  
a) Publicitat.  
b) Lloguer de locals i equipament informàtic o audiovisual.  
c) Material didàctic.  
d) Conferenciants, moderadors, traductors i la resta de personal extern a l'entitat sol·licitant necessari per a la realització de l'activitat.  
e) Gastos d'allotjament i desplaçament d'estos.  
2. Estes ajudes podran arribar fins al 100 % del gasto elegible, amb el límit de 1.000,00 euros per actuació.   
  
CAPÍTOL III  
Xarxes telemàtiques de comunicació i assistència tècnica  
  
Article 13. Condicions i documentació addicional  
1. Poden accedir a les ajudes que conté este capítol les associacions de comerciants i fórmules de comerç associat o integrat, sempre que en qualsevol cas aglutinen de forma directa o indirecta almenys 100 empreses associades.  
2. La memòria que cal presentar amb la sol·licitud ha d'incloure una descripció del projecte i de la seua utilitat per al funcionament de l'associació i relació del personal de què es disposa per a encarregar-se del funcionament del sistema.  
  
Article 14. Accions i quanties susceptibles de suport  
1. Les ajudes es destinaran a finançar els gastos de desenrotllament i manteniment de sistemes telemàtics en xarxa destinats a promoure línies de comunicació, gestió i prestació de servicis als seus associats.  
2. Estes ajudes podran arribar fins al 70 % del cost de l'acció, amb un límit de 5.000,00 euros per entitat.  
  
CAPÍTOL IV  
Mercat excel·lents  
  
Article 15. Condicions i documentació addicional  
1. Poden accedir a les ajudes que conté este capítol les associacions empresarials i fórmules de comerç associat o integrat formades per les pimes dels mercats municipals que hagen obtingut el segell de qualitat Mercat Excel·lent.  
2. La memòria ha de contindre un informe sobre els resultats de la implantació de noves tecnologies i justificar, sobre la base d'estos resultats, les propostes d'accions plantejades.  
  
Article 16. Accions i quanties susceptibles de suport  
1. Es consideraran susceptibles de rebre suport els gastos corrents en matèria de personal, consumibles, material informatiu i promocional, contractació de servicis externs, elaboració i seguiment d'auditories, manteniment de sistemes informàtics específics i qualsevol altra acció que coadjuve a aconseguir els objectius anteriors.  
2. Estes ajudes podran arribar al 100 % del cost de les accions, amb el límit de 25.000,00 euros per sol·licitant.  
  
TÍTOL III  
Promoció de l'artesania  
  
Article 17. Condicions  
Les ajudes regulades en este capítol tenen per objecte propiciar la realització d'activitats que faciliten la comercialització i la promoció del producte artesà per part de les associacions d'artesans.  
Article 18. Accions i quanties susceptibles de suport  
1. Es consideraran susceptibles de rebre suport els gastos en:  
a) Assistència i organització de fires d'artesania d'àmbit superior al local. Es consideraran susceptibles de rebre suport els gastos de lloguer i adequació d'espai, seguretat i accions promocionals vinculades a l'actuació.  
b) Edició i realització de catàlegs de productes.   
c) Promoció del sector i del producte artesà.   
2. L'ajuda que es concedirà serà fins del 70 %, amb el límit de 5.000,00 euros.  
  
València, 14 de juny de 2013  
  
El conseller d'Economia, Indústria, Turisme i Ocupació,  
MÁXIMO BUCH TORRALVA